ગ્રન માટે તો આ બહું મોટું ઈનામ હતું. લશ્કરી કાર્યવાહી દરમ્યાન ખભે મશીનગન લટકાવીને આખા દિવસની રઝળપાટ અને પૂર્વના વિસ્તારોમાં રોજેરોજ કરવામાં આવતી સેંકડો લોકોની હત્યા… અને બદલામાં સૈનિકોને માત્ર અડધો લિટર વોડકા આપવામાં આવતી હતી! ઈનામમાં મળતી અડધો લિટર શરાબ મેળવવા માટે પણ સૈનિકોએ રોજ સાંજે કતારમાં ઊભા રહેવું પડતું હતું. અને અહીં આ ફેક્ટરીના ડાયરેક્ટર, એક હત્યા ન કરવાના બદલામાં ત્રણ ગણી શરાબ આપી રહ્યા હતા!